**MINOTAURUL ASTEAPTA**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

MINOTAURUL AŞTEAPTĂ...

Într-un ghem de labirinturi

Minotaurul aşteaptă!

Însă de-am greşit poteca

Drumul nu l-am rătăcit.

Zeci de stele căzătoare

Nu au fost decât o treaptă.

Soarele e unul singur!

Doar pe tine te-am iubit!

Tu eşti calea ce îmi poartă

Fiinţa către infinit.

Fără tine nu e vară,

Fără tine nu sunt flori,

Nu mă leagănă nici cântec

În frunzişul de pădure.

Nu zăresc în zare „V” - uri,

Parcă nu mai sunt cocori,

Dar mă lupt cu toată lumea,

Nimeni n-are să te fure!

Fiinţa mea ştie să-ndure,

Teama nu îmi dă fiori.

Timpul e doar o invenţie

Care să ne stranga-n chingi,

Şi încearcă să ne rupă

Din al nostru paradis.

Într-o luptă nepurtată

Poate nici n-ai vrut să-nvingi.

Aveai lumea la picioare,

Ce puteam să fi promis?

Tu eşti calea ce îmi poartă

Fiinţa către infinit!

Fiinţa mea ştie să-ndure

Teama nu îmi dă fiori!

Să trăieşti frumos e artă,

Te iubesc! Cât te-am iubit!

Totul pare să murmure,

Mi-e un dor nepotolit!